**Molėtų rajono savivaldybės taryba**

**SPRENDIMAS**

**DėL NUOMOS SUTARčių NUTRAUKIMO**

2017 m. liepos    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 18 straipsnio 1 dalimi, Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-39 „Dėl Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo patvirtinimo“ (2017 m. vasario 23 d. sprendimo Nr. B1-18 redakcija), 8 punktu, 2002 m. kovo 29 d. negyvenamųjų pastatų ir patalpų nuomos sutartimis Nr. 21, 23, 24, 25, 26, 2002 m., lapkričio 12 d. papildomo susitarimo Nr. 1, 6.1.1 papunkčiu, 2013 m. sausio 21 d negyvenamųjų patalpų nuomos sutarties Nr. T5-40/13/N-621111-888, 4.4 papunkčiu, atsižvelgdama į AB „Lietuvos paštas“ 2017 m. gegužės 16 d. raštą Nr. 3-2989 „Dėl negyvenamųjų patalpų nuomos sutarčių nutraukimo“,

Molėtų rajono savivaldybės taryba n u s p r e n d ž i a:

* 1. Nutraukti nuo 2017 m. rugpjūčio 18 d. Molėtų rajono savivaldybės administracijos ir akcinės bendrovės „Lietuvos paštas“ 2002 m. kovo 29 d. pasirašytas negyvenamųjų pastatų ir patalpų nuomos sutartis Nr. 21, Nr. 23, Nr. 24, Nr. 25, Nr. 26, sudarytas vadovaujantis Molėtų rajono savivaldybės tarybos 2002 m. kovo 28 d. sprendimu Nr. 26 „Dėl patalpų nuomos sutarties“.

2. Nutraukti nuo 2017 m. rugpjūčio 18 d. Molėtų rajono savivaldybės administracijos ir akcinės bendrovės „Lietuvos paštas“ 2013 m. sausio 21 d. pasirašytą negyvenamųjų patalpų nuomos sutartį Nr. T5-40/13/N-621111-888, sudarytą vadovaujantis Molėtų rajono savivaldybės tarybos 2012 m. gruodžio 20 d. sprendimu Nr. B1-237 „Dėl negyvenamųjų pastatų ir patalpų nuomos“.

3. Įgalioti Molėtų rajono savivaldybės administracijos direktorių Saulių Jauneiką, jo nesant - administracijos direktoriaus pavaduotoją Karolį Balčiūną, pasirašyti susitarimus dėl 1 ir 2 punktuose nurodytų sutarčių nutraukimo bei turto priėmimo - perdavimo aktus.

4. Pripažinti netekusiais galios Molėtų rajono savivaldybės tarybos 2002 m. kovo 28 d. sprendimą Nr. 26 „Dėl patalpų nuomos sutarties“ ir 2012 m. gruodžio 20 d. sprendimą Nr. B1-237 „Dėl negyvenamųjų pastatų ir patalpų nuomos“.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras